|  |  |
| --- | --- |
| **2. NAPIREND** |  **Ügyiratszám:** BSZ/1187-2/2024. |

**ELŐTERJESZTÉS**

a Képviselő-testület **2024. október 21-i** nyilvános ülésére

|  |  |
| --- | --- |
| **Tárgy:** | **A Balatonfüredi Többcélú Társulás Társulási Megállapodásának módosítása** |
| **Előterjesztő:** | Bíró Imre polgármester |
| **Előkészítette:** | dr. Varga Viktória jegyző |

**TISZTELT KÉPVISELŐ-TESTÜLET!**

A Balatonfüredi Többcélú Társulás Társulási Megállapodását több okból szükséges módosítani, melyek az alábbiak:

* a 2024. június 9. napján tartott önkormányzati választás eredményeképpen néhány társult tagönkormányzatnál változott a polgármester személye
* módosítani szükséges a szociális igazgatásról és szociális ellátásról szóló 1993. évi III. törvény 65/F. §-a szerint meghatározott kormányzati funkciót 102031 kormányzati funkció kódra
* a Társulási Megállapodás 2. melléklettel kiegészítésre kerül, mely a Társulás által ellátott közszolgáltatásokra vonatkozó kormányzat funkciókat tartalmazza
* törlésre kerül a háziorvosi ügyeleti ellátás és a központi ügyeleti feladat ellátása
* a kormányzati funkciók és államháztartási szakágazatok osztályozási rendjéről szóló 15/2019 (XII.7.) PM rendelet alapján Társulási Megállapodás 12. pontját módosítani szükséges a kormányzati funkció kódok javítása miatt
* a Pénzügyi Bizottság és a Jegyzői Kollégium megszüntetésre került, ezek törlésre kerülnek

A Társulási Tanács 2024. október 11. napján tartott ülésén elvi hozzájárulását adta a Társulási Megállapodás módosításához.

A Társulási Megállapodás módosításához a társulásban részt vevő valamennyi önkormányzat képviselő – testületének minősített többséggel történő jóváhagyása szükséges.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

**HATÁROZATI JAVASLAT**

Balatonszepezd Község Önkormányzatának Képviselő-testületea Balatonfüredi Többcélú Társulás Társulási Megállapodásának módosítását jóváhagyja.

**Határidő:** azonnal

**Felelős:** jegyző

Szentantalfa, 2024. október 17.

 **Bíró Imre**

 polgármester